АСIПАЎЧАНЕ СТАЛI БОЛЬШ ЗАМОЖНЫМI I НАВУЧЫЛIСЯ ЛIЧЫЦЬ ГРОШЫ — да такога вываду можна прыйсці, прааналізаваўшы продаж пуцёвак на адпачынак нашым філіялам СТДА “Візіт-Тур”. Iх колькасць сёлета ўзрасла. Прычым, землякі ўсё часцей набываюць пуцёўкі шляхам ранняга браніравання, што дазваляе значна зэканоміць сродкі. Самае папулярнае месца ў землякоў, якія любяць арганізаваны адпачынак, — курорт “Жалезны порт” Херсонскай вобласці. Што тычыцца экскурсійных тураў па Беларусі, то жыхары раёна часцей за ўсё бываюць у Нясвіжы і Міры.